# Csiky László: Csikász

(Vác, 1860. ?–Bp., 1936. júl. ?): színész. Kisebb társ.-oknál 1880-tól kezdte a pályáját, majd vidéki társ.-ok vezető drámai hős és szerelmes színésze lett. 1914-ben hagyta el a színpadot. Kitűnő rendező volt, világos, érthető és rövid magyarázatai megkönnyítették a színész munkáját. Drámai hős és szerelmes szerepeket alakított, számos Shakespeare-szerepet játszott, volt Hamlet, Rómeó, III. Richárd, Lear, Othello, Macbeth, Coriolanus, Shylock (A velencei kalmár), Brutus (Julius Caesar). F.Sz. Robespierre (Sardou); id. Nagy István (Bródy S.: A tanítónő); Bernick konzul (Ibsen: A társadalom támaszai); Csorba Márton (Csepreghy F.: A sárga csikó); Wallenstein (Schiller: W. halála). Játszott az Akit ketten szeretnek (1915); a Hófehérke (1916), és A vörös Sámson (1917) c. m. filmekben.

M.A. 1880: Szathmáry Károly; 1882: Nyéki János; 1883: Sztupa Andor; 1884–86: Kolozsvár; 1886–88: Jakab Lajos; 1888: Aradi Gerő; 1889: Tiszay Dezső; 1889: Valentin Lajos; 1891: Makó Lajos; 1892: Somogyi Károly; 1893: Tiszay Dezső; 1894–96: Krecsányi Ignác; 1896–98: Somogyi Károly; 1898: Leszkay András; 1899: Pesti I. Lajos; 1900: Csóka Sándor; 1901: Mezei János; 1902: Zilahy; 1903–05: Makó Lajos; 1905–07: Andorfy; 1907: Balla Kálmán; 1908–11: Makóné; 1911–1914: Almássy.