# Katona József Színház

(Bp., Petőfi Sándor u. 6.): a volt Belvárosi Színház épületében 1951-től 1982-ig a Nemzeti Színház kamaraszínháza működött. 1975–1981 között átépítették Siklós Mária és Fehérvári Sándorné tervei alapján. Egy évadra még megmaradt a Nemzeti kamaraszínházának, ezután 1982-től önálló társ.-tal rendelkező színház lett Székely Gábor ig. és Zsámbéki Gábor főrend. vezetésével. Műsorpolitikájával, kiváló rend. és színészi munkájával a társ. hamarosan az érdeklődés középpontjába került. Méltán nyerték el a szakma és a nagyközönség elismerését, tetszését. Több európai nagyvárosban és fesztiválon mutatkoztak be sikeresen. 1989 óta a színház tagja a párizsi Európa Színház Tanácsnak. 1989. szept.: ig., műv.-i vez. Zsámbéki Gábor. Az 1991–92-es évadtól egy új játszóhellyel, a Kamra Színházzal bővült a Katona József Színház.