# Kőrösi Ágnes

(Baja, 1831–Bp., 1919. szept. 3.): színésznő. 1838-ban gyerekszínészként kezdte pályáját, főként apja, Kőrösy Ferenc társ.-ban szerepelt. 1855-től férjével, id. Bokor Józseffel együtt lépett föl. Jó komikai érzékkel rendelkezett, hosszú működése során főleg ebben a szerepkörben lépett színpadra. F.Sz. Tóti Dorka (Gaál J.: A peleskei nótárius); Korpádiné (Szigligeti E.: A szökött katona).

M.A. 1838: Szeged; 1839–47: Szeged, Eperjes, Kassa, Miskolc, Nagyvárad, Kecskemét; 1850–55: Szabó József; 1855–56: Debrecen, Arad; 1856–58: Nagyvárad, Pozsony, Arad; 1858–60: Nagyvárad, Kolozsvár, Nagyszeben, Brassó; 1860–63: Kolozsvár, Nagyvárad; 1863: Pécs; 1865–79: Kassa; 1874: Arad; 1879: Máramaros, Kecskemét; 1879–81: Pécs, Baja; 1881: Erdélyi Marietta, Gerőffy Andor, Bogyó Alajos; 1882: Zalaegerszeg; 1883: Újvidék, Miskolc; 1884: Zólyom, Budai Várszínház; 1886: Bokor; 1887: Szabadka; 1891: Kárpáthy György; 1896: Fekete Miksa; 1897: Losonc; 1898: Kárpáthy György, Fekete Miksa.