# Rondella

a pesti városfal déli körbástyája 1774–1815 között szolgált alkalmi színházul. 1774-től 1812-ig német színészek játszottak benne. Magyarul először 1790. okt. 27-én a pest-budai társ. lépett fel itt (Weisse-Simai K.: Igazházi). 1792–1796 között szintén ők használták, majd 1813-tól 1815-ig a második pesti m. társ. játszott benne. Ekkor városrendezési okokból lebontották. Kb. 500 néző befogadására volt alkalmas. Asszonynevén itt lépett fel először Déryné. Színpadán játszott Katona József is. Helyét a Régiposta u. 4. sz. ház falán emléktábla őrzi.