# Jakabffy Gábor

(Baksa, 1839–?): színész, igazgató. Énekesként működött kisebb vidéki társ.-oknál, majd 1870 nyarán Debrecenben daltárs.-ot alapított s igazgatásba kezdett. 1871-től Mezey János ig.-társával együtt sikeresen szerepeltek Pesten a Beleznay-kertben. 1875-től egyéni színigazgatói engedélyt nyert: Dunántúlon, Délvidéken és Nyugat-Erdélyben voltak a legfőbb állomásai. Felesége, Krecsányi Katalin, színésznő volt, aki szintén vállalt igazgatást.

M.A. 1870–74: Beleznay-kert; 1875: Barót, Székelykeresztúr, Csíkszereda; 1876: Borosjenő, Pankota, Világos, Arad, Orosháza; 1877: Versec, Újvidék, Törökbecse, Zente; 1878: Békéscsaba, Szolnok, Nagykőrös, Cegléd, Zenta; 1879: Békés, Esztergom, Paks, Kunszentmiklós; 1880: Baja, Dunaföldvár; 1881: Csáktornya, Szigetvár, Paks, Dunaföldvár, Tamási, Halas; 1882: Zombor, Siklós.