# Király Levente

(Bp., 1937. márc. 6.– ): színész. A SzAk elvégzése, 1959 óta a Szegedi Nemzeti Színház tagja. Karakterszínész, aki drámák és zenés darabok főszerepeit játszotta el. Jászai Mari-díjas (1967), érdemes művész (1986). F.Sz. Figaro (Beaumarchais: Figaro házassága); Syracusai Antipholus (Sh.: Tévedések vígjátéka); Firsz (Csehov: Cseresznyéskert); Méltóságos (Görgey G.: Komámasszony, hol a stukker?); Kean (id. Dumas–Sartre: Kean, a színész); Sancho (Leigh–Wasserman: La Mancha lovagja); Tevje (Bock: Hegedűs a háztetőn).