# Lukács József

(Nagykanizsa, 1937. dec. 23.– ): színész. Rózsahegyi Kálmán színészképző iskolájában tanult. 1961–63-ban a kecskeméti Katona József, majd 1963–1970 között a Déryné Színházban lépett fel. 1970–71-ben a Békés Megyei Jókai, 1977–1983 között a Pécsi Nemzeti Színházban játszott. 1983 óta a veszprémi Petőfi Színház tagja. Főként vj.-ok karakterszerepeiben aratott sikert. F.Sz. Mendoza (Shaw: Tanner John házassága); Papagetto (Scarnicci–Tarabusi: Kaviár és lencse); Giovanni, a zsoldoskapitány (Herczeg F.: Bizánc); Rogowski (Spiró Gy.: Az imposztor); Gergely (Sütő A.: Anyám könnyű álmot ígért); Idősebbik jelképszakértő (Jančar: A nagy briliáns valcer).