# Bölöni Kiss István

(Kaba, 1926. dec. 28.–Bp., 1982. ápr. 11.): bábszínész. Amatőr bábjátékosként kezdte a pályát. 1953–55-ben az Állami Bábszínház tagja. 1955-től 1958-ig a győri Kisfaludy Színház bábművésze. 1958-ban visszaszerződött az Állami Bábszínházba. A bábot legszebben mozgató színészek közé tartozott. Kísérletező kedvében mindig új és új műsorokat talált ki. Haláláig a Bábstúdió bábmozgatási tanára volt. Jászai Mari-díjas. F.Sz. Császár (Andersen: A császár új ruhája); Lysander (Sh.: Szentivánéji álom); Bot emberke (Mészöly M.: Árgyélus királyfi); Duzzog (Vörösmarty M.: Csongor és Tünde). A kutya (Prokofjev: Klasszikus szimfónia); Királyfi (Bartók B.: A fából faragott királyfi); Petruska (Sztravinszkij).