# Horváth Paula; Soós Polixena

(Kolozsvár, 1872. jún. 18.–?): színésznő. 1892-ben végezte el a SzAk-t. Két év debreceni színészet után Ditrói Mór szerződtette Kolozsvárra (1894–96) és ott játszott 1899–1901 és 1904–1914 között is. Ettől kezdve 1923-ig a Nemzeti Színház tagja volt. Nagyvilági stílusú, feltűnő megjelenésű, intelligens és sokoldalú színésznő volt. Különösen a szellemes francia, társalgási színművek álltak közel egyéniségéhez. Játékát humor, könnyedség és egyszerűség jellemezte. F.Sz. Zaza (Berton–Simon); Osztrigás Mici (Feydeau); Márta (Goethe: Faust); Lady Cicely (Shaw: Brassbound kapitány megtérése). Játszott a Faun (1917), az Asszonyfaló (1918), és a Sphynx (1918) c. korai m. filmekben.

M.A. 1896–99: Leszkay András; 1901: Makó Lajos; 1902–04: Magyar Színház.