# Sass Ibolya

(?–?): színésznő, rendező. Rózsahegyi Kálmán színiiskolájában végzett. 1927–28-ban a Pécsi Nemzeti Színházhoz került, majd a Belvárosi Színházban játszott. Származása miatt másfél évig egy olasz koncentrációs tábor foglya volt. Innen került 1944-ben Argentínába, ahol a Buenos Aires-i Törekvés műkedvelő egy. rend.-je lett. 1944-ben rendezte Bródy Sándor A tanítónő c. darabját, amelyben a címszerepet is eljátszotta. 1944. júl. 29-én a Consejo de Mujeres színháztermében az ő rendezésében adták elő Bús-Fekete László Több mint szerelem c. vj.-át, amelyben az Orvosnő szerepét alakította.