# Péter Márta

(Szolnok, 1952. szept. 12.– ): táncos, szakíró, táncpedagógus. Iskolai tanulmányait és táncos pályáját Szolnokon kezdte. 1969-től hivatásos táncos a Duna Művészegyüttesben, számos szólószerepben aratott sikert. Főiskolai tanulmányait szerepléseivel párhuzamosan folytatta. 1979-től a Táncművészet c. lap szerkesztőségi munkatársa. Folyamatosan jelennek meg tudósításai, kritikái. Napilapokban is publikált, 1986–1988 között szerkesztette a Táncművészeti Dokumentumok köteteit. 1990-től fővárosi és vidéki iskolákban táncpedagógus, ill. továbbra is újságíró.