# Ernster Dezső

(Pécs, 1898. nov. 23.–Zürich, 1981. febr. 16.): énekes (basszus). 1923-ban Plauenben debütált a Tannhäuser (Wagner) Őrgróf szerepében. Wuppertalban, Duisburgban és Düsseldorfban énekelt, majd a berlini operaház ünnepelt művésze lett. 1933-tól Grazban lépett fel. Néhány évig Bp.-en élt. 1946–1959 között a New York-i Metropolitan német repertoárjának vezető basszistája, 1959–1966 között a düsseldorfi és a zürichi operaház tagja volt. A negyvenes évek végén, majd 1959-ben, valamint a hatvanas évek elején többször vendégszerepelt Bp.-en. Elsősorban telt, kiegyenlített hangjának és rendkívüli színészi képességeinek köszönhette világhírét. Oratórium- és dalénekesként is elismert volt. F.Sz. Sarastro (Mozart: A varázsfuvola); Hermann (Wagner: Tannhäuser); Daland (Wagner: A bolygó hollandi); Marke (Wagner: Trisztán és Izolda); Hunding (Wagner: A walkür).

ERNSTER DEZSŐ – Marke király
(Wagner: Trisztán és Izolda)