# Vata Emil

(Hódmezővásárhely, 1932. aug. 8.– ): díszlettervező. A bp.-i Iparművészeti Főiskolán szerzett diplomát (1955) Oláh Gusztáv és Varga Mátyás növendékeként. Először Pécsre szerződött, s tervezőként dolgozott 1955–1978 között. Ezt követően 1984-ig a győri Kisfaludy Színház tagja volt, majd újból visszatért Pécsre. Tervezett más színházaknak is, igen gyakran klasszikus történelmi drámák, zenedrámák (operák, nagyoperettek) előadásaihoz. A színpadi monumentalitás iránti érzék, festőiség, stílusbiztonság jellemzi tervezőművészetét. Egyéni, hazai (Bp., Miskolc) és külföldi (Prága) csoportos kiállításokon gyakran vett részt. Jászai Mari-díjas (1967). F.T. Sh.: Macbeth, III. Richárd; Sh.–Bart: Rózsák háborúja; Illyés Gy.: Tiszták; Mozart: Figaro házassága; Tamási Á.: Ősvigasztalás; Weöres S.–Ránki Gy.: A holdbéli csónakos; Verdi: Rigoletto; Bizet: Carmen; Verdi: A trubadúr. – Ir. Bőgel J.–Jánosa L.: Scenographia Hungarica (1983).