# Szűcs János

(Bp., 1940. szept. 29.– ): rendező. A SzAk elvégzése után 1968-tól a veszprémi Petőfi Színházban, 1969-től pedig a Mikroszkóp Színpadon rendezett. 1972–74-ben a Békés Megyei Jókai Színház vezető rend.-je, majd két évadot a Szegedi Nemzeti Színházban töltött. 1976-tól a Miskolci Nemzeti Színház rend.-je. Rendezései felölelik a m. és a világirodalom legjelentősebb alkotásait. F.R. Molnár F.: A hattyú; Schwajda Gy.: Mesebeli János; Hugo: Ruy Blas; Euripidész: Hekabé; Görgey G.: Komámasszony, hol a stukker?; Dürrenmatt: Az öreg hölgy látogatása; Gorkij: Kispolgárok; Goethe: Clavigo; Machiavelli: Mandragóra.