# Fekete Gábor

(?–?): színész, színigazgató. 1829-től állt kisebb társ.-ok élén, de játszott Győrött, Székesfehérvárott és Pozsonyban is, ahol 1843-ban – az országgyűlés alkalmából – vállalkozóként ő építette fel a ligetújfalui arénát. Sobri c. darabja (1839) elveszett. Szigligeti Ede róla mintázta Vándorszínészek c. vj.-ának Kék nevű színig.-ját (1845). Még 1873-ban ig.-ként működött. Színészként keveset volt színpadon, akkor általában idősebb karaktereket alakított minden színjátéktípusban. F.Sz. Gróf Tornallyai (Holbein: Frigyesi Elek); Don Matteo Cabrera (Kuthy L.: Fehér és fekete).