# Kerékgyártó Olga

(Debrecen, 1903. jún. 15.–?): színésznő. Debrecenben lépett a pályára 1922-ben. Innen Ungvárra került, majd 1923–24-ben Pécsre szerződött. Heves Béla Újpestre hívta meg. 1924-ben a Vidám Színpad, 1924–26-ban a Renaissance Színház tagja volt. 1926-ban fellépett a Royal Orfeumban. 1927–1929 között a Fővárosi Operettszínház tagja volt. 1929–30-ban szerződésén kívül fellépett a Magyar és a Nemzeti Színházban. 1930–31-ben a Steinhardt Színpad művésze volt. Ezután szerződés nélküli, majd 1933–1935 között a Komédia Orfeum tagja volt. F.Sz. Iluska (Kacsoh P.: János vitéz); Annie (Huszka J.: Bob herceg).