# Olsavszky Éva

(Bp., 1929. szept. 18.– ): színésznő. Pályáját 1947-ben kezdte a Jókai Színházban. 1949–50-ben a Bányász Színház, 1950-től 1954-ig A Magyar Néphadsereg Színházának tagja volt. Egy-egy évadot töltött Győrben, Szolnokon és Szegeden, majd ismét a győri Kisfaludy Színházban szerepelt 1957–1963 között. Három évig a kaposvári Csiky Gergely, négy évet a debreceni Csokonai Színházban, 1970-től pedig ismét Kaposvárott játszott. 1980-tól a Nemzeti Színház tagja, 1982 óta a Katona József Színház művésznője. Pályája elején főként drámai hősnőket alakított, manapság groteszk humorát is felfedezték a rend.-k. Szerepformálására mindenkor a szerep és a közönség iránti mély alázat jellemző. 1973-ban Kossuth-díjat, 1959-ben és 1963-ban Jászai Mari-díjat kapott. F.Sz. Tóth Flóra (Bródy S.: A tanítónő); Johanna (Shaw: Szent Johanna); Lujza (Schiller: Ármány és szerelem); Éva (Madách I.: Az ember tragédiája); Arkagyina (Csehov: Sirály); Kurázsi mama (Brecht); Simone Evrard (Weiss: Marat/Sade); Hyppolita, Titánia (Sh.: Szentivánéji álom); Rozamunda királynő (Jarry: Übü király); Giza (Örkény I.: Macskajáték).

OLSAVSZKY ÉVA – Arkagyina (Csehov: Sirály)