# Deáky F. Sámuel, ifj.

(Kolozsvár, 1784. okt. 25.– Kolozsvár, 1855. okt. 22.): színházvezető, fordító. 1804–1835 között Kolozsvárott, 1835–1852 között Bécsben volt kormánytisztviselő. Maga is műkedvelő színész és énekes. 1828-tól 1831-ig a kolozsvári színház bérlője. Ebből tetemes vesztesége származott, amelynek ügyében 1843-ig pereskedtek vele. 1830-ban reformtervet készített a társ. számára. Olasz és francia operákat, francia melodrámákat és német vj.-okat fordított, összesen több mint kétszázat. Alapítója és mecénása volt a kolozsvári Muzsikai Egyesületnek, 1826–1831 között az Erdélyi Híradó segédszerk.-je. Más műfajokban is fordított.