# Fekete Rózsi

(Galgóc, 1905. márc. 22.–?): színésznő. Pályáját az 1922–23-as évadban kezdte Tordán, Fehér Imre társ.-ának szubrettjeként. Sokoldalú, jó hangú és nem mindennapi drámai készséggel rendelkező színésznőként vált ismertté és népszerűvé Temesvárott, Aradon és Brassóban. F.Sz. Juli (Molnár F.: Liliom); Finum Rózsi (Tóth E.: A falu rossza); Éva (Madách I.: Az ember tragédiája); Antónia (Lengyel M.), valamint a Drótostót, a Hattyúlovag, a Sybill primadonna- ill. szubrettszerepei.