# Sziklai Emilia

(Pest, 1855–?): énekesnő. Még be sem fejezte a SzAk-t, amikor először Balatonfüredre (1875), majd okt.-től a Népszínházba szerződtették. Itt 1881-ig működött oly nagy sikerrel, hogy Blaha Lujza virágcsokorral búcsúztatta. Ekkor Mátray Betegh Béla, akivel már 1880-ban a Bécsben vendégként szereplő „Népszínmű Társulat” tagjaként megismerkedett, Kolozsvárra szerződtette. 1883. márc. 28-án lépett fel utoljára, mert férjhez ment Fabinyi Ferenc marosvásárhelyi királyi táblabírához, és megvált a színészettől. F.Sz. Rózsa (Huber K.: A király csókja); Kata (Rákosi J.: A leánykérő); René (Vega: Donna Juanita); Szilaj Kata (Lukácsy S.: A vereshajú); Lidia (Suppé: Fatinicza).