# Óhidy Lehel

(Bp., 1925. júl. 11.–Bp., 1977. jan. 1.): bábművész. A Madách Színházban kezdte pályafutását, majd a Mesebarlang, ill. az Állami Bábszínház alapító tagja és művésze – két év megszakítással, amelyet a Győri Állami Bábszínháznál töltött – 1977-ig, haláláig. A Bábstúdió tanára. Több tanulmányt és cikket írt a hazai bábjáték történetéről. Értékes bábtörténeti gyűjteménye jelenleg az Országos Színháztörténeti Múzeum és Intézet tulajdona. F.Sz. Tábornok (Tarahovszkaja–Szegő I.: A csuka parancsára); Vadász (Grimm testvérek–Károlyi A.: Hófehérke és a hét törpe); Királyfi (Bartók B.: A fából faragott királyfi); Lovag (Andersen: A bűvös tűzszerszám). F.R. Grimm testvérek–Szilágyi D.: Jancsi és Juliska. Könyve: A bábmozgatás iskolája (1965).