# Török István

(Kolozsvár, 1826–Szeged, 1865. máj.): színész. Török István fia. Első adatunk róla az, hogy 1846-ban Debrecenben játszott, majd Kolozsvárott és Győrött lépett fel. 1848–1850 között a Nemzeti Színház kórusának tenoristája. 1849–50-ben és az 1850-es években sógora, Latabár Endre társ.-ával járta az országot. Szeged, Kassa, Kolozsvár, Miskolc, Nagyvárad, Arad voltak pályájának főbb állomásai. Komikus szerepeket játszott. F.Sz. Bolzmann (Albini: Veszedelmes nagynéne); Stutzli (Szigligeti E.: Két pisztoly); Bengali (Beecher-Stowe–Dumanoir-D’Ennery: Tamás bátya kunyhója); Kényházi (Eötvös J.–Szigeti J.: Viola); Ruskó (Telepi Gy.: Borsszem Jankó). – Ir. Molnár Gy.: Világostól Világosig (Szabadka, 1881).

TÖRÖK ISTVÁN