# Gurnik Ilona

(Zalaegerszeg, 1931. ápr. 12.– ): színésznő. A SzAk elvégzése után 1953-ban egy évre a győri Kisfaludy Színházhoz szerződött, majd 1954–1958 között a Pécsi Nemzeti Színház tagja volt. 1958-tól 1966-ig a debreceni Csokonai Színház társ.-ában lépett fel. 1966-tól 1971-ig fellépti díjas volt a Madách Színházban. Az 1971–72-es évadban a Békés Megyei Jókai Színházban szerepelt, 1991-ig a kecskeméti Katona József Színház tagja volt. Tragikai szerepkörét értékes alakításokkal töltötte be. Jászai Mari-díjas (1963). F.Sz. Júlia (Sh.: Rómeó és Júlia); Johanna (Shaw: Szent Johanna); Melinda (Katona J.: Bánk bán).