# Pest Megyei Petőfi Színpad

1957 decemberében jött létre az Országos Kamaraszínház keretein belül, a Pest Megyei Tanács művelődési osztályának kezdeményezésére 1960-tól dr. Kovách Gyula igazgató irányításával. Feladata volt, hogy színvonalas előadásokat biztosítson Pest megye különböző helységeiben. Elsősorban romantikus és zenés darabokat, ill. politikailag aktuális műveket játszottak. 1964-ben összevonták társ.-át az Állami Déryné Színházzal. – Ir. Ladányi I.: Adatok Pest megye művelődéstörténetéhez. A Petőfi Színpad, 1958–1964 (1988).