# Benedek Árpád

(Kecskemét, 1925. márc. 1.– ): rendező. A Leningrádi Színművészeti Főiskola rend.-i szakán végzett 1953-ban. 1954-től A Magyar Néphadsereg Színháza, 1956-tól a József Attila Színház rend.-je. 1988-ban nyugdíjba vonult, de továbbra is dolgozik. Rend.-i megoldásaiban a realista színjátszás híve. Főként a jelenkor problémáival foglalkozó darabok színre vitelével aratott átütő sikert. Számos kortárs orosz drámaíró művét fordította magyarra. Film- és színpadi szerepeket is játszott. Jászai Mari-díjas (1971), érdemes művész (1980). F.R. Rozov: Boldogság, merre vagy?; Bulgakov: Fehér karácsony; Németh L.: Nagy család; Illyés Gy.: Malom a Séden; Maugham–Nádas G.–Szenes I.: Imádok férjhez menni. F.Sz. Beppo (Heltai J.: A néma levente); Aljosa (Rozov: Felnőnek a gyerekek); Sztyepanics (Gorkij: Az öreg).