# Iván Sándor

(Újvidék, 1881. febr. 27.–Kassa, 1944. nov. ?): színész, színigazgató. Solymossy Elek és Hegyi Aranka színiiskoláit végezte. 1901-ben Földessy Sándor társ.-ához szerződött buffókomikusnak. 1903-ban Szendrey Mihály, 1904-től 1921-ig Polgár Károly társ.-ának tagja volt. 1907-ben ezzel a társ.-tal vendégszerepelt Belgrádban. 1921-ben Faragó Ödön pozsony–kassai ig.-hoz szerződött titkárnak. 1926-ban ő lett a szlovákiai m. színtárs. ig.-ja. Kiemelkedő előadásaik voltak többek között Ibsen Kísértetek, Lányi Menyhért Nyári zivatar, Gárdonyi G.–Török S. Ida regénye c. darabja. 1928-ban Kassa központtal a kelet-szlovákiai kerületet kapta meg, melyhez Rozsnyó, Rimaszombat és Losonc tartozott. 1934–35-től megnyílt számára a kárpátaljai színikerület is (Ungvár, Munkács, Beregszász). 1937-ben más kapta meg a koncessziót. Több sikertelen próbálkozás után kis éttermet nyitott. További munkáját súlyos betegsége gátolta meg.