# Ribár Éva

(Baja, 1943. febr. 2.– ): színésznő. 1963-ban az Állami Déryné Színházhoz szerződött. 1971-től 1986-ig a kecskeméti Katona József Színház tagja, utána egy évadot a debreceni Csokonai Színháznál töltött. 1987 óta az egri Gárdonyi Géza Színházban szerepel. F.Sz. Adél (ifj. J. Strauss: A denevér); Bessy (Jacobi V.: Leányvásár); Mi (Lehár F.: A mosoly országa); Iduna (Burckhard: Tűzijáték); Donna Lucia (Thomas: Charley nénje); Marcellina (Beaumarchais: Figaro házassága); Tótné (Örkény I.: Tóték); Putnamné (Miller: A salemi boszorkányok).