# Mihály István

(Bp., 1892. jún. 29.–Bruck an der Leitha, Ausztia, 1945. febr. 23.): író, újságíró. Bankhivatalnokként kezdte pályáját, majd újságíró lett. Számtalan nagy sikerű kabarédalát és -tréfáját adták elő. Háromfelvonásos színdarabokat is írt. A legkedveltebb filmforgatókönyv-írók közé tartozott. A fasizmus áldozata lett. Drámái: Julcsiett! és egyéb színpadi tréfák (1919); Béla, aki 26 éves (1929); Te nem ismered Verát? (Balassa Emillel, 1929). Könyve: Ó, Cejzler úr! (kabarétréfák, 1921).