# Új Világ Mulató

1865-ben, az akkori Budapest legszélén, a Szent István körúton, a mai Vígszínház helyén Tüköry József sörgyáros építtette. Nagy, sárga üveges verandájú római oszlopcsarnokos terme 500 ember befogadására volt alkalmas. Majd egy bécsi vállalkozó vette bérbe és üzemeltette 1870-ig. Külföldi táncosnőket, varietészámokat szerződtetett. Itt lépett fel Antoinette, a „dévaj francia énekesnő”. Az épületet a Vígszínház építésének megkezdésekor lebontották.