# Kunyi Mihály

(Zombor, 1919. febr. 17.– ): színész, ügyelő. Színészi pályája Kőszegi Géza társ.-ánál kezdődött Újvidéken 1942 őszén. Később Szabadkán, Zomborban és Szombathelyen játszott egy-egy teljes évadot, majd Győrbe és Sopronba szerződött Szalay Károlyhoz. 1945 után visszatért Szabadkára, ahol a Szabadkai Népszínház művésze lett. Főleg táncoskomikus szerepeket játszott, ő tanította be a táncokat. Többször közreműködött segédrendezőként, majd később ügyelőként dolgozott. F.Sz. Ficsúr (Molnár F.: Liliom); Mujkó cigány (Huszka J.: Gül Baba).