# Farkas Katalin

(Bp., 1954. jan. 5.– ): énekesnő (szoprán). 1982-ben szerezte meg diplomáját a Zak operatanszakán. Ugyanebben az évben lett az Operaház magánénekese. 1986-ban Zdenka (R. Strauss: Arabella) szerepében lépett fel a Glyndenbourne-i Fesztiválon, valamint 1987-ben és 1990-ben a Göttingeni Händel Fesztiválon. Vendégszerepelt a nápolyi Teatro San Carlóban, valamint Németországban, Svájcban, Luxemburgban és Spanyolországban. Közreműködött hat televíziós operafelvételen, valamint számos Hungaroton lemezen, amelyek közül hat világpremier. (Händel: Atalanta, Il pastor fido, Telemann: Florindante, Brockes passió, Liszt: Don Sanche stb.). Az operaszínpadon stílusérzéke, biztos technikája, valamint remek humorral párosuló színházi alakítókészsége elsősorban Mozart, valamint az olasz vígoperák koloratúra és szoprán szerepeiben érvényesül. F.Sz. Annuska (Verdi: Falstaff); Serpina (Pergolesi: Az úrhatnám szolgáló); Leila (Huszka J.: Gül Baba).