# Kovács Gyula

(Sajókaza, 1914. dec. 11.– ): színész. Rákosi Szidi színiiskoláját végezte el 1934-ben. Játszott a Király Színházban, Erdélyi Mihály társ.-ában, 1939–1940 között a Fővárosi Operettszínházban, 1940–1944 között vidéki társ.-okban szerepelt, 1944 után Pécsett, Szombathelyen, Sopronban, Kaposvárott, Győrben, Szegeden, Debrecenben lépett színpadra. Gitártanári oklevelet is szerzett, koreográfusként és tánctanárként is működött. Pályája során főként táncoskomikusként aratott sikert, de prózai szerepekben is fellépett. Jászai Mari-díjas (1968). F.Sz. Edvin, Bóni (Kálmán I.: A csárdáskirálynő); Eisenstein, Frank, Falke (ifj. J. Strauss: A denevér); René (Lehár F.: Luxemburg grófja); Dr. Pancher (Aszlányi K.–Gyulai-Gál J.: Hét pofon); Oberon (Sh.: Szentivánéji álom).