# színpadrendszer

nagyobb színházépületekben a főszínpad és az azt kiegészítő ún. mellékszínpadok funkcionális együttese. A mellékszínpad elhelyezkedésétől függően oldal- v. hátsószínpad lehet. A mellékszínpadokon elhelyezkedő nagyméretű, géppel mozgatott v. kisebb, kézi mozgatású színpadi kocsikon az állódíszletet előre felépíthetik, és azokat változáskor gyorsan a főszínpadra tudják juttatni. A színpadi kocsiba forgószínpad is építhető. A két oldalszínpaddal és hátsószínpaddal körülvett főszínpad-elrendezést „négyes színpadrendszer”-nek nevezik.