# Ruttkai Ottó

(Bp. 1921. jan. 12.–Bp., 1988. szept. 17.): színész, színházigazgató. Gyermekszínészként szerepelt Lakner Artúr gyermekszínházában. 1947–48-ig gyakorlatos színész volt a Madách Színházban, majd 1950-ig a színház tagja. 1950–51-ben a Nemzeti, 1951–53-ban a Vidám, 1953–55-ben A Magyar Néphadsereg Színházának művésze. 1955-56-ban az egri Gárdonyi Géza, 1956–1958 között a kaposvári Csiky Gergely, 1959-től 1964-ig a Miskolci Nemzeti, 1964–72-ben a Madách Színház ig.-ja, majd 1972-től haláláig a Thália Színház tagja volt színészként. Több mint 100 epizódszerepet játszott a színpadon. 1948 óta filmezett. Jászai-díjas (1958). F.Sz. Don César de Bazan (Hugo: A királyasszony lovagja); Nyil (Gorkij: Kispolgárok); Király (Corneille: Cid); Volpone (Jonson); Agárdi Péter (Heltai J.: A néma levente); Cheli püspök (Tamás I.: A pápa és a császár); Bobrinyec (Babel: Alkony).