# Sárosi Gábor

(Mándok, 1931. márc. 24.– ): színész. A SzAk-t látogatta 1954-ig, majd az Eötvös Loránd Tudományegyetemen 1956-ig folytatott tanulmányokat. 1954–56-ban a Fővárosi Operett-, 1956–1960 között a kecskeméti Katona József, 1960–62-ben a Petőfi, 1962–64-ben ismét a Fővárosi Operettszínház tagja volt. 1964–1968 között külföldi színpadokon szerepelt, 1968–1974 között ismét a kecskeméti Katona József Színház, 1975 óta az Arany János Színház művésze. A Deutsche Bühne – Szekszárdi Német Bemutató Színpad – alapító tagja. Több filmben is szerepelt. F.Sz. Dankó Pista (Vaszy V.); Higgins (Lerner–Loewe: My Fair Lady); Des Prunelles (Sardou–Najac: Váljunk el!); Mac Phail (Maugham: Eső); Jack (Maugham–Nádas G.–Szenes I.: Imádok férjhez menni); Lucien (Eisemann M.: Fekete Péter); Lorenzo (Horváth J.: Péntek Rézi); Rodrigo (Sh.: Othello); Tom Miggles (Jacobi V.: Leányvásár); Mr. Bumble (Bart: Oliver).