# Koltay Sándor; Kroyheer

(Bécs, 1931. márc. 18.–Toronto, 1985. jan. 29.): gyerekszínész. 1935-től 1944-ig a gyerekszerepek sokaságát játszotta el. Fellépett Feleky Kamill színpadi táncképzőjében, a Király, a Nemzeti, az Új Magyar Színházban, a Kamara Varietében, a rádió gyermektársulatában. Tagja volt Lakner Artúr gyerekszínházának is. Kitűnő előadókészsége miatt szívesen foglalkoztatták a magyar filmekben is.