# Mórocz Gabi

(Bp., 1906. okt. 26.–New York, 1966. márc. 22.): színésznő. Az Országos Színészegyesület színiiskolájában tanult. 1925-ben Győrött kezdte színészi pályáját, majd több vidéki városban is fellépett szubrett szerepkörben. 1937-től 1941-ig a Royal Színház, 1941–1944 között a Vidám Színház tagja volt. 1947-ben kivándorolt az USA-ba, ahol férjével, Sárossy Szüle Mihállyal színtárs.-tot alakítottak. Közel két évtizeden át az Amerika-szerte bemutatott operettek, népszínművek, bohózatok állandó szereplője volt. F.Sz. Zsuzsika (Vincze Zs.: Aranyhattyú); Nelly (Ábrahám P.: Az utolsó Verebély-lány); Izidóra (Katona J.: Bánk bán); Mátyás diák (Arany J.–Géczy I.: Mátyás diák).