# Kőszegi Margit

(Máramarossziget, 1902. márc. 11.–Marosvásárhely, 1988. febr. 2.): színésznő, énekesnő. 1924-ben beugrással lépett színpadra mint operaénekesnő. Ettől kezdve a húszas-harmincas évek egyik közkedvelt operettprimadonnája és népszínmű-énekesnője volt. 1930–1933 között Vigh Ernő társ.-ában játszott, 1933-tól a kolozsvári Thália, majd a Nemzeti Színház tagja. 1946-ban a marosvásárhelyi Székely Színházhoz szerződött és 1961-ig, nyugdíjba vonulásáig, ill. élete végéig Vásárhelyen maradt. 1957-ben érdemes művész címmel tüntették ki. Prózai szerepeinek sorában csupa gond idősebb nők csakúgy előfordultak, mint képmutatók, házsártosak, zsarnoki hajlamúak. Bármit játszott, sokszínűen megelevenített, teljes értékű jellemeket keltett életre. F. Sz. Frasquita (Bizet: Carmen); Gilda (Verdi: Rigoletto); Adél, Rosalinda (ifj. J. Strauss: A denevér); Médi, Tschöllné (Schubert–Berté: Három a kislány); Régina (Tamási Á.: Énekes madár); Kamilla (Csiky G.: Ingyelélők); Vassza Zseleznova (Gorkij).

KŐSZEGI MARGIT