# Bozó Gyula

(Szeged, 1913. ápr. 6.– ): díszlet- és jelmeztervező. 1936-ban végezte el a bp.-i Iparművészeti Főiskolát. Pedagógus volt, majd 1945–1949 között a Szegedi Nemzeti Színház, 1949-től A Magyar Néphadsereg Színházának tagja volt. Dolgozott más bp.-i, valamint a debreceni Csokonai, a kecskeméti Katona József, az egri Gárdonyi Géza, a szolnoki Szigligeti és a Békés Megyei Jókai Színháznak is. A színpadi naturalizmustól eltávolodó, festői-rajzos erényeket felmutató tervező volt. F.T. Bartók B.: A csodálatos mandarin; Goethe: Faust; Sh.: Szentivánéji álom.