# Marschalkó Rózsi

(Nagyszombat, 1887. aug. 30.–Bp., 1967. jún. 29.): énekesnő (mezzoszoprán). Énektanulmányait Dietl Emilné és Stoll Gizella irányításával végezte. 1911-ben szerződött az Operaházhoz, amelynek 1911–1929 között magánénekesnője volt. Számos külföldi turnén vett részt, sikerrel vendégszerepelt Bécsben és Berlinben. Dalénekesnőként is hírnevet szerzett. Férje Székelyhidy Ferenc énekes volt. F.Sz. Santuzza (Mascagni: Parasztbecsület); Mélisande (Debussy: Pelléas és Mélisande); Ariadne (R. Strauss: Ariadne Naxosban).