# Raszler Ildikó

(Bp., 1956. ápr. 15.– ): színésznő. 1976-tól 1979-ig a Szegedi Nemzeti, 1979-től 1983-ig a Pécsi Nemzeti, 1983-tól 1985-ig a veszprémi Petőfi, az 1985–86-as évadban a debreceni Csokonai, az 1986–87-es évadban a Népszínház tagja volt. Pályája során eddig főleg kisebb szerepeket kapott, szép hangja, beszédkultúrája figyelemre méltó. F.Sz. Marcela (Lope de Vega: A kertész kutyája); Liza (Kálmán I.: Marica grófnő); Zenóbia (Herczeg F.: Bizánc); Fiorella (Scarnicci–Tarabusi: Kaviár és lencse); Kanga (Milne–Slade: Micimackó); Judit (Balázs B.: A kékszakállú herceg vára).