# Rónainé Prielle Lilla

(?, 1834. ?–Bp., 1877. dec. 17.): színésznő. Prielle Kornélia húga, Kilényi Dávid nevelt lánya. Gyermekként lépett a színpadra. 1852-től 1857-ig Kolozsvárott volt tag. Utána hosszabb időt (1863–74) töltött Debrecenben. 1874-ben, férje, Rónai Gyula halála után visszavonult. F.sz. Thusnelda (Szigligeti E.: A bajusz); Susanne (Sardou: Az utolsó levél).

M.A. 1847: Latabár Endrénél; 1852–57: Kolozsvár; 1857–59: Csabay; 1859–61: Nemzeti Színház; 1862–63: Hubay Gusztávnál; 1863–74: Debrecen; 1876: Debrecen.