# Ruttkay Mária

(Bp., 1906. dec. 8.–Veszprém, 1988. szept. 1.): színésznő. Az Országos Színészegyesület színiiskoláját 1931-ben végezte el. Több vidéki színházban játszott. 1961-től a veszprémi Petőfi Színház tagja volt, ott szerepelt nyugdíjazásáig, de még utána is gyakran fellépett. Első veszprémi szerepe Plankenhorst Alphonsine volt Jókai Mór–Földes M.: A kőszívű ember fiai c. drámájában. Utoljára 1984. máj. 28-án lépett színpadra Thornton Wilder: A házasságszerző c. komédiájának Gertrude szerepében. Pályáját szubrettként kezdte, majd később áttért a komikai és jellemszerepekre. Érdemes művész (1968). F.Sz. Warrenné (Shaw: Warrenné mestersége); Nagyasszony (Bródy S.: A tanítónő); Dajka (Sh.: Rómeó és Júlia); Jokhabéd (Madách I.–Keresztúry D.: Mózes); Eva Temple (Williams: Orfeusz alászáll); Camilla (Szigligeti E.: Liliomfi); Öregasszony (Visnyevszkij: Optimista tragédia); A grófnő (Tolsztoj–Piscator: Háború és béke).