# Irsai Zsigmond; Bozóky

(Szekszárd, 1851–?): színész, színigazgató. 1878-ban Hubay Gusztáv társ.-ánál lett színész. 1881-ben először engedély nélkül, majd 1885. máj. 9-től engedélyezett ig. lett. Kétévi küzdelmes vándorélet után – felesége halálakor – lemondott a társulatvezetésről és elhagyta a pályát. Felesége Kraus Kis Júlia (Natád, 1847–Tolnatamási, 1887. jan. 6.): színésznő, 1865-ben kezdte működését.

M.A. 1885: Zalaszentgrót, Tapolca, Boglár, Letenye, Csáktornya; 1885–86: Alsólendva; 1886–87: Dombóvár.