# rezonőr

(francia): a francia drámák egyik hagyományos szerepe. Rendszerint a cselekményen kívül álló elmélkedő, foglalkozásánál fogva – orvos, gyóntató, ügyvéd – mindentudó és józan figura, aki a cselekmény mozzanatait magyarázva, közvetlenül mondja ki az író véleményét. A 18. sz.-ban a felvilágosult bölcselkedő, a 19. sz.-i iránydrámákban pedig moralizáló v. politizáló alak szerepelt rezonőrként. Kései, nem konvencionális rezonőr Molnár Ferenc Ördöge is.