# Szentiványi Béla

(Bp., 1895. jún. 28.–Bp., 1959. okt. 7.): színész, rendező, színigazgató. Az Iparművészeti Főiskola elvégzése után 1908-ban kezdte színészi tanulmányait. 1919-ben az Apolló Kabaréhoz szerződött három évre. 1919-ben a Várszínházban is szerepelt. 1923–1925 között a Magyar és a Belvárosi Színház tagja volt. 1925–26-ban a szegedi Városi Színházban játszott és rendezett operetteket. A következő évadban Alapi Nándor Országos Kamara Színházában volt rend., majd Országos Művész Színház néven stagione színházat vezetett, amellyel 1933-ig az egész országot bejárta. Jelentős színészeket foglalkoztatott. Kimagasló teljesítménye Goethe Faustjának és Pirandello IV. Henrikjének bemutatója volt. 1936–37-ben a Bethlen téri Színház, 1939–40-ben az Operett Stagione tagja. 1941 és 1943 között az Új Magyar Színház rend.-je volt. Érdekes újítása volt a pillanatok alatt átalakítható díszlet. F.Sz. Leander (Molière: Botcsinálta doktor); Horkai Feri (Herczeg F.: A Gyurkovics-lányok); Ságody Jenő (Szenes B.: Az alvó férj). F.R. Gilbert: A nagy nő, A kis huncut; ifj. J. Strauss: Egy éj Velencében; Thomas: Charlie nénje; Huszka J.: Lili bárónő.