# Ábrahám Edit

(Bp., 1956. dec. 26.– ): színésznő. 1981-ben végzett a SzAk-n. Pályáját a kecskeméti Katona József Színházban kezdte. 1983-tól egy-egy évadot töltött a Népszínházban, majd a Hököm Színháznál. 1985–90-ben a József Attila Színház tagja volt. Rendszeresen játszik a szekszárdi Deutsche Bühne előadásain, amely színháznak 1990 óta állandó tagja. Filmezik, szinkronizál és koreografál is. F.Sz. Mira (Sarkadi I.: Elveszett paradicsom); Tóth Flóra (Bródy S.: A tanítónő); Madonna (Schärfl: Madonna und Mike).