# Benedek Mária

(Bp., 1960. márc. 16.– ): díszlet- és jelmeztervezőnő. A bp.-i Képző- és Iparművészeti Szakközépiskolában érettségizett 1978-ban. 1981–1985 között a Képzőművészeti Főiskola díszlet- és jelmeztervező szakán végezte tanulmányait. A diploma megszerzése után a Népszínházhoz került, de tervezett más bp.-i és vidéki színházaknak is. Egységes szcenikai látásmód, konstruktív építkezés jellemzi. Fantáziadús, modern stílusú jelmezeket alkot. F.T. Brecht–Weill: Koldusopera; Bond: Lear; Fassbinder: A fehér méreg.