# Hegedüs Béby

(Boitzán, 1901. febr. 16.–?, 1949. okt. 11.): énekesnő. Tanulmányait Kolozsváron végezte, Janovics Jenő társaságánál debütált 1920-ban. Eleinte prózai szerepeket játszott, de korán felismerték zenei adottságait, fontos szoprán, mezzoszoprán szerepeket kapott. Gyakran fellépett Aradon Róna Dezső társában, de vendégszerepelt Szatmáron, Nagyváradon, Déván, Temesváron. Énekelt németül és franciául is. A húszas-harmincas években jelentős sikereket aratott a pesti rádióban, majd sikerrel lépett fel a belgrádi és a bukaresti rádióban is. Főszerepeket énekelt Mascagni: Parasztbecsület c. operájában, elénekelte a Pillangókisasszony, a Carmen címszerepét. 1935-ig szerepelt színpadon, ekkor énekesi pályája véget ért.