# Lipics Zsolt

(Pécs, 1966– ): színész. 1988-ban végezte el a SzAk-t, majd az 1988–89-es évadra a Szegedi Nemzeti Színházhoz szerződött. 1989-től a kaposvári Csiky Gergely Színházban játszik. Zenés és prózai darabok karakterszerepeit alakítja. F.Sz. Dörzsölt (Bart: Olivér); Paprika Jancsi (Weöres S.: A holdbéli csónakos); Mózes, a holló (Orwell–Peaslee: Állatfarm); Nicolas (Anouilh: Szeret, nem szeret); Kék egér (Hoffmann: Diótörő).